Agent: - Stabæk har tapt mye penger
Jim Solbakken var det vitnet det var knyttet seg mest interesse rundt i den femte dagen i retten. Den profilerte FIFA-agenten endte opp med å støtte opp under mye av de fire siktede har sagt i sine forklaringer, samtidig som han mente at Gunnarsson-saken hadde hatt to spesielt uheldige konsekvenser. VG Direkte:Slik var dag fem i retten - Stabæk har tapt mye penger på Gunnarsson-saken, samtidig som Herman Stengels karriere er sant på vent. Han hadde vært Vålerenga-spiller nå hvis det ikke hadde vært for denne saken.Solbakken understreket i sin forklaring at det var stor interesse for Stengel fra utlandet, spesielt etter en turnering han hadde spilt i Italia en stund før opsjonen med Vålerenga ble undertegnet, men at dette ikke var veien han hadde planlagt for unggutten. - Han var ikke en spiller som skulle til utlandet. I mitt hode var det riktige at han tok «den norske veien», og bo på hybel til han var 18-19 år. De fleste spillerne bruker å gjøre som jeg sier, la agenten til. Solbakken hevdet at det også var en av grunnene til at han heller ikke holdt den da femten år gamle spilleren, samt hans far, orienterte om de pågående opsjonsforhandlingene mellom Vålerenga og Stabæk. - Før spillerne er 16 år har jeg mest kontakt med deres foresatte. Jeg fortalte dem at det var forhandlinger mellom de to klubbene om en opsjon, men fikk ikke vite at opsjonen var endelig inngått. - Da Inge André (Olsen) ringte og fortalte meg det, orienterte jeg faren til Herman om det.Likevel mener Solbakken ikke at det var noe problem at en slik avtale var inngått. - Til syvende og sist er det spilleren som bestemmer hvem han skal skrive under for. Derfor var jeg ikke så opptatt av denne avtalen, sa Solbakken til VG etter sin forklaring i retten mandag. I sin drøyt timelange forklaring i retten understreket Solbakken også at han ikke så noe som problem med de to summene som ble inngått for henholdsvis Gunnarssons overgangssum og Stengel-opsjonen.- Høy alder og høy lønn har fryktelig mye å si, og når du bikker 30 år er det svært liten sannsynlighet for at du selges videre, understreket Solbakken.
Agent Jim Solbakken sier Herman Stengel (18) ville vært Vålerenga-spiller og Stabæk langt rikere om det ikke hadde vært for Gunnarsson-saken.